Diari Oficial de la Generalitat Valenciana


Sumari del DOGV 10948, del 09-12-2024 (2024/12297)

RESOLUCIÓ de 19 de novembre de 2024, per la qual s'aprova la creació d'una nova agrupació d'entitats d'acord amb el que es preveu en la disposició addicional única del Decret 91/2021, de 2 de juliol, del Consell, de regulació del sistema d'incentivació retributiva del personal gestionat per la conselleria competent en sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10257

Data del DOGV
:   09-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12310

CVE
:   PVKO-Q-4180-84429

Data del document
:   19-11-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * funcionari
    * administració regional
    * remuneració del treball
    * legislació

El Decret 91/2021, de 2 de juliol, del Consell, de regulació del sistema d'incentivació retributiva del personal gestionat per la conselleria competent en sanitat, regula un subsistema general o per assoliment d'objectius, dins del qual, en l'article 10.8 es definix el concepte «Agrupació d'entitats» com el conjunt de centres de gestió que agrupa a aquells que, per les seues característiques, compartixen la definició dels objectius establits en els seus acords de gestió o tenen característiques homologables quant a la seua avaluació. En el mateix precepte s’establixen les següents agrupacions: departaments de salut de gestió directa, departaments de salut gestionats mitjançant concessió administrativa, Hospitals d'Atenció a Crònics i Llarga Estada (HACLES), Servici d'Emergències Sanitàries (SES), Centre de Transfusió de la Comunitat Valenciana (CTCV), Salut Pública, Inspecció de Servicis Sanitaris, i personal de gestió sanitària de servicis centrals i territorials no inclosos en les agrupacions anteriors.

Així mateix, l'article 11 del Decret 91/2021 establix que tots els departaments de salut, els centres o estructures d'àmbit supradepartamental i altres agrupacions d'entitats hauran de subscriure, amb caràcter anual, un acord de gestió, en el qual s'establiran els seus objectius globals per a eixe any. Es preveu en el mateix precepte que l'acord serà firmat per la persona titular de la conselleria competent en Sanitat i, d'altra banda, per la persona titular de la gerència o direcció del departament de salut, centre o agrupació d'entitats.

D'altra banda, la disposició addicional única del Decret 91/2021 faculta expressament a la persona titular de la conselleria competent en sanitat per a aprovar, mitjançant la resolució, la creació de noves agrupacions d'entitats o la redistribució de les previstes en l'article 10.8.

Mitjançant el Decret llei 2/2024, de 21 de febrer, del Consell, de mesures extraordinàries dirigides a garantir l'assistència sanitària integral i en condicions d'equitat en el Sistema Valencià de Salut, es van crear les agrupacions sanitàries interdepartamentals (ASI), com a entitats organitzatives en les quals s'integren centres hospitalaris i d'atenció primària de diferents departaments de salut. La creació d'esta nova entitat organitzativa ha de tindre el seu reflex en la gestió i regulació del sistema d'incentivació retributiva general o per assoliment d'objectius del personal gestionat per la conselleria competent en sanitat, amb la creació de noves agrupacions d'entitats i la redistribució de les existents. D'esta manera, tant la subscripció dels acords de gestió com l'avaluació del compliment d'objectius es farà tenint en compte l'existència de la nova entitat organitzativa. En este sentit, el Decret 121/2024, de 24 de setembre, del Consell, pel qual es desenrotlla l'estructura, funcionament i règim de coordinació entre els diferents centres i servicis integrats en les ASI i la seua integració en les estratègies de salut de la Conselleria de Sanitat, preveu entre les funcions assignades al comité directiu de les ASI, la de subscriure i realitzar el seguiment dels acords de gestió de les ASI.

Per tot l'exposat, es considera necessària la creació d'una nova agrupació d'entitats en la qual s’integren els òrgans directius i d'assessorament de cada una de les ASI. Això suposa una redistribució de les agrupacions d'entitats existents, de manera que, en cada departament de salut, tant el personal directiu com el que forme part dels òrgans d'assessorament de les ASI deixarà d'estar inclòs en l'acord de gestió del departament i passarà a incloure's en el que se subscriga amb la ASI.

En conseqüència, a proposta de la Secretaria Autonòmica de Planificació, Informació i Transformació Digital, d'acord  amb el que es disposa en l'article 28 de Llei 5/1983, de 30 de desembre, del Consell, en la disposició addicional única del Decret 91/2021, i el que s'establix en l'article 4 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat,

RESOLC

*Primer*

Aprovar, la creació de l'agrupació d'entitats denominada «Òrgans directius i d'assessorament de les ASI» constituïda pels òrgans directius i d'assessorament de cada una de les ASI creades en el Decret llei 2/2024. A este efecte, la direcció o gerència de cada una de les ASI subscriurà un acord de gestió amb la conselleria competent en matèria de sanitat, segons el que es preveu en l'article 11 del Decret 91/2021.

*Segon*

Aprovar la redistribució de las agrupacions dels departaments de salut de gestió directa i departaments de salut gestionats mitjançant concessió administrativa prevista en l'article 10.8 del Decret 91/2021, i modificar el seu àmbit d'aplicació al personal no inclòs en la nova agrupació d'entitats prevista en l'apartat anterior.

*Tercer*

Publicar la present resolució en el *Diari Oficial de la Generalitat Valenciana*.

Contra la present resolució, que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, cap recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació, o directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 19 de novembre de 2024

Marciano Gómez Gómez

Conseller de Sanitat